钦定古今图书集成/明伦汇编/闺媛典/第085卷 > 柴学参妻刘氏
## 钦定古今图书集成/明伦汇编/闺媛典/第085卷 > 柴学参妻刘氏

按《潜江县志》：刘氏，生员柴学参妻。崇祯十六年，贼变，
参募乡勇拒贼，为贼所获，系之营中。参曰：“为首起义
者我也，我何肯䩄颜从贼。”遂被杀。时刘氏亦系于营，
见参死，即求偕毙。贼艳之，诱之百端，不从。襟带结缝
甚固。贼劫以威，即引领受刃死。贼怒，以乱石捶击，解
其尸。